خواتین اور بچوں کی ترقیات کی وزارت
تعمیر ِصلاحیت پروگرام
خواتین اور اطفال کی مرکزی وزیر محترمہ اسمرتی زوبن ایرانی نے آج لوک سبھا میں ایک تحریری جواب میں بتایا کہ حکومت ہند نے ملک بشمول راجستھان میں مختلف اسکیموں کے ذریعہ خواتین کی سماجی ،تعلیمی، معاشی اورسیاسی ترقی کے لئے اور ان کو بااختیار بنانے کو یقینی بنانے کے لئے مختلف اقدامات کئے ہیں۔حکومت کے ذریعہ نافذ کردہ اسکیمیں جیسے کہ سمگر شکشا ، قومی اوور سیز اسکالرشپ اسکیم ، کستوربا گاندھی بالیکا ودیالیہ ، بابو جگجیون رام چھاتراواس یوجنا ، سووچھ ودیالیہ مشن وغیرہ لڑکیوں کی تعلیم خاص طورسے معاشرے کے کمزور طبقات کی لڑکیوں کو فروغ دیتی ہیں اور ان کی خصوصی ضروریات کی تکمیل کے لئے ان کے پاس کافی سہولیات مہیا ہیں۔سووچھ ودیالیہ مشن کے تحت اس بات کو یقینی بنایا گیا ہے کہ تمام اسکولوں میں لڑکیو ں کے لئے کم سے ا یک فعال بیت الخلاء ہو ۔ پردھان منتری اجولا یوجنا کا مقصد خواتین کو صاف کوکنگ ایندھن مہیا کراکر اور جلانے والی لکڑیوں کو جمع کرنے کی مشقت سے بچاکر ان کی صحت کی حفاظت ہے ۔
مزید برآں ، قومی تعلیمی پالیسی  2020 کی ترجیحات میں صنفی مساوات شامل ہے اور اس کا تصور یہ ہے کہ تمام طلبا تک معیاری تعلیم تک مساوی رسائی کو یقینی بنایا جائے ۔اس میں سماجی اور معاشی طور پر پسماندہ گروپوں  پر خصوصی توجہ دی گئی ہے۔
خواتین ورکرس کی روز گار کی صلاحیت کو بڑھانے کی غرض سے حکومت انہیں خواتین صنعتی ٹریننگ اداروں ، قومی پیشہ ورانہ تربیتی اداروں اور علاقائی پیشہ ورانہ تربیتی اداروں کے ایک نیٹ ورک کے ذریعہ ٹریننگ مہیا کرارہی ہے۔ ہنر مندی کی ترقی اورپیشہ ورانہ تربیت کے ذریعہ خواتین کی معاشی آزادی کو یقینی بنانے کی غرض سے حکومت نے اسکل انڈیا مشن کو بھی متعارف کرایا ہے۔قومی ہنرمندی ترقی پالیسی ہمہ گیر ہنرمندی کی ترقی پر توجہ مرکوز کرتی ہے، جس کا مقصد بہتر معاشی پیداواری کے لئے خواتین کی شرکت کو بڑھانا ہے ۔ پردھان منتری کوشل وکاس کیندروں کا زور خواتین کی ٹریننگ اور کارآموزی دونو ں کے لئے اضافی بنیادی ڈھانچے کی تخلیق ، لچک دار تربیتی ترسیل طریقوں ، لچک دار دوپہر بعد کے بیچوں کا قیام ، تاکہ مقامی ضروریات کے حساب سے خواتین کو آگے پیچھے کیا جاسکے اور محفوظ اور صنفی اعتبار سے حساس تربیت کے ماحول کو یقینی بنانے ،خواتین ٹرینرس کے روز گار ، اجرت میں مساوات اور شکایات کو دور کرنے کے طریقوں پر ہے۔پردھان منتری مدرا یوجنا اور اسٹینڈ اپ انڈیا ، وزیراعظم کا تخلیق روزگار پروگرام  جیسی اسکیمیں خواتین کی مدد کے لئے ہیں تاکہ وہ اپنی تجارت شروع کرسکیں ۔
حکومت ہند کے تحت دیہی ترقی کی وزارت نے بھی فیصلہ کیا ہے کہ ملک کے ہرضلع میں ایک دیہی خودروز گار تربیتی ادارہ  قائم کرے ۔آر ایس ای ٹی آئیز بینک کی زیرقیادت پہل قدمیاں ہیں، جن میں حکومت ہند اورریاستی حکومتوں کی فعال حمایت شامل ہے۔ حکومت نے ، ایک پلیسمنٹ سے مربوط ہنر مندی ترقی پروگرام ،جسے دین دیال اپادھیائے گرامین کوشلیہ یوجنا  کہا جاتا ہے ، دیہی غریب نوجوانوں کے لئے بھی شروع کررہی ہے۔ڈی ڈی یو – جی کے وائی کو پی پی پی پروجیکٹ کے طورپر پروجیکٹ نافذ کرنے والی ایجنسیوں  جو کہ دیہی ترقی کی وزارت کے ساتھ رجسٹرڈ ہیں ، کے توسط سے شروع کیا گیا ہے۔ پی آئی ایز دیہی غریب نوجوانوں کی ٹریننگ ہنر مندی کو اپنے ذریعہ قائم کردہ ٹریننگ مراکز میں انجام دیتا ہے ۔
مذکورہ بالا اسکیموں/ پروگراموں کا مقصدتمام خواتین اور لڑکیوں کو بشمول ان کے جو دیہی علاقوںمیں ہیں،فائدہ پہنچانا ہے۔مزیدبرآں ان اسکیموں / پروگراموں کو مختلف وزارتوں / محکموں کے ذریعہ نافذ کیا جاتا ہے۔لہٰذا مذکورہ بالااسکیموں / پروگراموں کے تحت اندازہ شدہ مختص فنڈ کو متعلقہ وزارتوں اور محکموں کے ذریعہ برقرار رکھا جاتا ہے ۔خواتین کے روزگار کی حوصلہ افزائی کی غرض سے حالیہ طورپر وضع کئے محنت قوانین یعنی مزدوری سے متعلق قانون 2019 ، صنعتی تعلقات قانون 2020، پیشہ ورانہ حفاظت ، صحت اور کام کے حالات قانون 2020 اور سماجی ضمانت سے متعلق قانون 2020 میں کئی دفعات شامل کی گئی ہیں تاکہ خواتین ورکرس کے لئے مناسب کام کے ماحول کو پیدا کیاجاسکے ۔
مزید برآں ، خواتین اور اطفال ترقی کی وزارت  تربیت اور تعمیرِصلاحیت سے متعلق پروگراموں کو انجام دیتی ہے اور خواتین اور بچوں سے متعلقہ مسائل پر وقتاََ فوقتاََ اپنے معاون اداروں / تنظیموں جیسے کہ نیشنل انسٹی ٹیوٹ آف پبلک کواپریشن اینڈ چائلڈ ڈیولپمنٹ  ، نیشنل کمیشن فار وومین  ، نیشنل کمیشن فار پروٹیکشن آف چائلڈ رائٹس کے ذریعہ بیداری مہم کو انجام دیتی ہے ۔حالیہ دنوں میں نیشنل کمیشن فار اور وومین  نے خواتین کے لئے ڈیری فارمنگ میں ایک ٹریننگ اور تعمیر صلاحیت کے پروگرام کی پہل قدمی کی تاکہ خواتین کی زیر قیادت ڈیری تنظیموں /کسانوں کی فعالیت کو بہتر بنایا جاسکے ۔
وزارت نے این آئی ایم ایچ اے این ایس کی خدمات کو استری منورکشا پروجیکٹ کے تحت پور ے ملک بشمول راجستھان میں ون اسٹاک مراکز کے اسٹاف کو بنیادی اور ایڈوانس ٹریننگ مہیا کرانے کی غرض سے مصروف کیا ہے تاکہ خواتین کی حمایت کے لئے نفسیاتی -سماجی اور ذہنی صحت کی نگہداشت کو یقینی بنایا جاسکے ۔
اس کے علاوہ خواتین اور اطفال ترقی کی وزارت وقتاََ فوقتاََ ریاستوں اور مرکز کے زیر انتظام علاقوں کو مشورے بھی دیتی رہتی ہے کہ وہ مستقل ٹریننگ کا انعقاد کریں اور تمام ایجنسیوں کے ساتھ میٹنگ کریں تاکہ خواتین سے متعلقہ اسکیموں اور قوانین کے بارے میں ایجنسیوں کے درمیان باہمی تعاون کو میدان میں یقینی بنایا جاسکے ۔
حکومت ہند نے یہ بھی فیصلہ کیا ہے کہ مشن شکتی کے تحت خواتین کی حفاظت ،سلامتی اور تفویض اختیارات کے لئے ایک امبریلا اسکیم کو نافذ کرے ۔تاکہ خواتین سے متعلق مسائل کو مستقل طورپر حل کیا جاسکے تاکہ انہیں ملک کی تعمیر میں مساوی حصہ دار بنایاجاسکے ۔